Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul:	Michal Hajdúk, Mgr. 
Organizácia: 	Národný ústav certifikovaných meraní vzdelávania, Žehrianska 9, Bratislava 5
Pozícia: 	Odborný zamestnanec pre štatistické spracovanie dát a analýzy- aktivita 2.7.
Znalosť jazykov: 	anglický B2, 

2. Zahraničná pracovná cesta (ZPC):
Štát, mesto:	Maďarsko, Szeged
Vykonaná v dňoch:	11. – 13.04.2013
Názov prijímajúcej organizácie: 	University of Szeged
Účel cesty: 	Aktívna účasť na medzinárodnej konferencii CEA 2013, prezentovanie vlastnej výskumnej štúdie
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
Medzinárodná konferencia k hodnoteniu vzdelávania (Conference on Educational Assessment) sa uskutočnila v Szegede (Maďarsko) v dňoch 11. – 13. apríla 2013. Program konferencie bol rozdelený do dvoch základných blokov. Prvý blok bol určený domácim účastníkom, keďže všetky príspevky boli v maďarskom jazyku. Druhý blok bol vedený v anglickom jazyku a bol určený účastníkom zo zahraničia. 
 
Časový harmonogram:
štvrtok 11.04.2013	05:50 - 11:15	cesta Bratislava - Szeged	
	11:45 - 12:10	registrácia	
	12:10 - 13:50	tematická sekcia	
	13:50 - 14:50	obed	
	14:50 - 18:30	tematická sekcia a sympózium	
	19:00	recepcia	

			
piatok 12.04.2013	9:00 - 12:40	tematická sekcia a sympózium	
	12:40 - 13:40	obed	
	13:40 - 18:30	tematická sekcia, posterová sekcia, sekcia hlavných rečníkov	
	19:00	spoločná večera	
sobota 13.04.2013	7:45 - 14:10	cesta Szeged - Bratislava	

4. Stručný priebeh kurzu:

Konferencia bola rozdelená na sympóziá, tematické sekcie a posterovú sekciu. Počas konferencie odzneli príspevky, ktoré sa venovali najmä problematike:
•	otázky motivácie a prostredia školy;
•	meranie slovnej zásoby cudzích jazykov u detí (AJ, NJ); 
•	informačné a komunikačné technológie vo vzdelávaní (znalosti malých detí o IKT); 
•	metódy hodnotenia v rozličných vzdelávacích oblastiach;
•	metódy hodnotenia pri práci so znevýhodnenými skupinami detí (využitie dynamického hodnotenia);
•	meranie čitateľskej gramotnosti a postojov k čítaniu.

Výskumná štúdia, ktorú sme realizovali s Mgr. M. Pigovou bola zaradená v sekcii, ktorá sa zaoberala inovatívnym hodnotením v matematike.

Vystúpenia rečníkov pozostávali z prezentácie a následnej diskusie. Posterová sekcia taktiež pozostávala s prezentácie výsledkov výskumu pred publikom.

5. Odporúčané závery:
Konferencie sa zúčastnili výskumníci a pedagógovia, ktorí pôsobia na popredných regionálnych ale aj svetových univerzitách a výskumných pracoviskách. Veľmi pozitívne hodnotíme účasť zahraničných prezentujúcich autorov, ktorí výrazne obohatili svojimi príspevkami konferenciu.
Zahraniční autori pochádzali z renomovaných univerzít akými sú Oxfordská univerzita, Univerzita v Turíne či University of Stavanger (Nórsko).
Veľmi kladne hodnotíme, že sme prostredníctvom aktívnej účasti mali možnosť odprezentovať činnosť NÚCEM-u na medzinárodnom fóre a tým pádom konfrontovať výsledky našej analyticko-výskumnej práce so skúsenosťami iných svetových odborníkov. Nami prezentovaná štúdia vzbudila ohlas a rozprúdila pomerne rozsiahlu diskusiu. Prostredníctvom ktorej sa nám podarilo nadviazať niekoľko kontaktov so zahraničím. V budúcnosti odporúčame nadviazať spoluprácu s odborníčkou s Oxfordskej Universtity (Terezinha Nunes) a profesorom pedagogiky Beno Csapóm z Univerzity v Szegede, ktorý sa zaoberá aj problematikou medzinarodných meraní (PISA) 

6. Prehľad prinesenej dokumentácie a miesto jej uloženia:
I.	kniha abstraktov z konferencie
II.	vytlačená prezentácia konferenčného príspevku
- dostupné v kancelárii č. 809, AC Petržalka, objekt B, Röntgenova 3751/26, Bratislava (sídlo NÚCEM)

7. Osobitne vyhotovený očakávaný prínos ZPC:

Konferencia nám umožnila spoznať popredných odborníkov v oblasti hodnotenia vzdelávania. Konferencia bola taktiež výborným miestom pre výmenu skúsenosti, názorov ale taktiež aj na konzultáciu problémov na ktoré sme narazili počas našej práce. Príspevky v diskusii k nášmu príspevku, boli pre nás povzbudzujúce a taktiež priniesli pre nás niekoľko nových informácií, vedomostí, s ktorými by sme mali pracovať pri nasledujúcich analýzach testov.
Problematika rozdielneho fungovania položiek v matematike (téma nášho príspevku) je naozaj dôležitá, nakoľko v rámci testovania vedomostí žiakov sa kladie mimoriadny dôraz na férovosť testov. Ak sa v teste nachádza niekoľko položiek, ktoré znevýhodňujú napríklad chlapcov, tak test už nemôže byť objektívny a férový. V našej prezentácii sme sa venovali práve identifikácii položiek, ktoré mierne zvýhodňujú na základe pohlavia. V analýzach pri identifikácii týchto položiek sme pracovali najmä s metódami Teórie odpovedi na položku (IRT), s ktorou pracujeme v rámci našej aktivity 2.7.Výsledkom našej analýzy bola klasifikácia takýchto položiek, ktorá bola daná na diskusiu odborníkom v oblasti hodnotenia vzdelávania.

8. Spôsob zverejnenia výsledkov ZPC, prenos získaných informácií

Zverejnené na intranete

Svojím podpisom súhlasím so zverejnením správy na internete.

Správu vypracoval: 	Mgr. Michal Hajdúk

Dátum: 	22.04.2013

Správu schválil:	Mgr. Martin Marko